section_heading: MythBusters
paragraph_text: Njegova najpoznatija izjava u showu pojavljuje se na početku većine epizoda: "Odbacujem tvoju stvarnost i mijenjam je svojom!" ("I reject your reality and substitute my own!"). Izjava iz filma "The Dungeon Master" popularizirana je u desetoj redovnoj epizodi showa, gdje su on i Jamie testirali mit o trganju osovine iz automobila, na način viđen u filmu "Američki grafiti". Upotrijebio je tu izjavu nakon testiranja mita (značajno je umanjio mogućnost onoga što bi se moglo dogoditi i poslije je pokušao promijeniti izjavu, što mu nije uspjelo). U kasnijim epizodama ponekad nosi majicu na kojoj se nalazi spomenuta izjava. Također često nosi i majice s natpisom "Sam radim svoje stuntove" ("I do all my own stunts") i "Nedostaje li mi obrva?" ("Am I missing an Eyebrow?"), što je aluzija na incident u showu, kada mu je zbog eksplozije spaljena obrva i dio kose. Taj incident se također koristi na početku nekih epizoda.